
Chauffeur serionnente herida, 


Despues di a bay dal 
intencionalmente contra 
un cas na Pos Chikito 


DIAHUEBS atardi algo prome cu 4’or Polis a haya 
informacion di un accidente di trafico na altura di Ser- 
limar na Pos Chikito. Informacion adicional a papia 
cu lo tin hende herida. 

Na yegada di Polisnan di Trafico nan a constata cu un 
auto color preto a bay dal contra muraya di e cas cerca 
di Serlimar. 

Momento cu nan a bay papia cu e chauffeur cu ta un 
homber a ripara cu e lo a haya slanan serio, y esaki 
tabata motibo suficiente pa pidi pa un Ambulance cu 
urgencia. 

E accidente a coy un otro direccion, esta cu lo no ta- 
bata trata di un accidente, pero algo intencional. 
Segun nos por a compronde di e habitantenan, cu e 
homber aki lo tin problema cu nan, y aparentemente 
segun nan lo a bay pa dal un persona cu e auto. 

Pero, a faya y a dal hopi duro contra skina di e cas. 

Den e impacto e homber, esta e chauffeur a resulta 
seriamente herida, unda cu e lo a sufri golpinan serio 
paden. Polis cu a mira su situacion ta serio a pidi pa 
ambulance yega liher. 

Momento cu Polisnan a wordo notifica dor di e habi- 
tantenan di e cas kico a pasa, a bay over pa pidi pa 
Recherche y tambe BFTO (Departamento Tecnico). 

Dos ambulance a presenta n’e sitio, uno cu a trans- 
porta e chauffeur pa hospital y e otro pa atende cu 
un habitante di edad, kende a presencia e dalmento y 
despues a cuminsa bira malo, debi cu e lo ta sufri di 
algun enfermedad. Takelwagen a move e auto y pone 
dilanti Serlimar. 

Kico lo t’e problema entre e homber aki y esnan na 
dicho adres Polis lo tin di bay saca afo. 

Minister di Husticia mr. Andin Bikker a bin para banda di pueblo 

Andin Biklcer a no ta di acuerdo cu 
Ministerio Pubiico den caso di turista 
pedofiei Mericano ta haya TOM-Zitting 

Y a ser libera asina facil di un delito serio 


E caso cu a causa hopi conmocion den 
comunidad di e turista pedofiel, kende 
a comete un acto castigabel contra un 
menor di edad, tin atencion di Minister 
di Husticia mr. Andin Bikker. 

Sigur despues di a tuma nota di de- 
claracion di parti di Ministerio Publico, 
cu a publica cu Ministerio Publico a 
ripara cu prensa tin preguntanan to- 
cante un decision recien den caso di 
un sospechoso Mericano di un caso di 
zeden, (pedofilia) cu tabata na Aruba 
como turista. 

E decision di Ministerio Publico a wor- 
do tuma conforme e richtlijnen (liñea- 
nan di maneho) di Ministerio Publico 
pa loke ta delitonan di zeden. Delito- 
nan leve (?) di zeden ta bin na remarke 
pa un asina yama TOM-zitting. 

Den un TOM-zitting Ministerio Publico 
mes ta dicidi, debi n’e seriedad menos 
pisa di e hecho, tocante un caso. Ora 
ta trata di turista esey ta hiba mayoria 
bez na transaccion. Ora di dicidi tocan- 
te un TOM e seriedad y tipo di e sospe- 
choso ta wordo pisa enfaticamente. Te 
aki a reaccion di OM e.o. riba publica- 
cion di AWEMainta. 

Durante conferencia di prensa di Go- 
bierno diahuebs mainta, Minister Bik- 
ker a trece dilanti cu den un estado di 
derecho y como Minister di Husticia e 
por ta den desacuerdo y diferencia di 
opinion cu Ministerio Publico den e 
caso aki. 

Ministerio Publico ta un instancia in- 
dependiente, pero no obstante esey, e 
por diferencia di opinion cu nan y den e 
caso aki a participa esey tambe na Mi- 
nisterio Publico. Pa adresa e situacion 
aki, Minister Bikker tin un comision li- 
dera pa un profesor cu ta conseha riba 
leynan penal y riba Codigo di Procede- 
mento Penal. 


Ta bay pidi e comision conseho pa me- 
dio di ‘aanwijzing voor opsporing en 
vervolging’ unda por duna instruccion 
den cuadro di constitucion cu caso di 
e idolonan aki no por manda nan pa 
TOM-zitting. Tambe Minister Bikker 
ta bay informa e Fundacionnan cu nan 
tin derecho a base di articulo 15 di e 
Codigo di Procedemento Penal cu nan 
por apela riba tipo di decisionnan asi- 
na. 

Los di esey ta presentando tambe den 
cuadro di tur e leynan cu tin pendiente 
na Parlamento riba e tema aki, pa bin 
cu nota di cambio pa amplia y duna 
esnan afecta derecho ora Ministerio 
Publico tuma un decision cu no ta di 
acuerdo cune. 

Minister Bikker a splica cu ora Minis- 
terio Publico tuma un decision cu no ta 
bay persigui un hende, pero e persona 
ta paga un boet y su caso ta caba te 
eynan, famianan of e victima tin e de- 
recho a base di articulo 15 di Codigo di 
Procedemento Penal pa nan apela na 
Corte Comun. 

Den articulo 15 inciso 2 ta bisa tam- 
be, cu Fundacionnan cu tin den nan 
Statuto cu nan ta proteha derecho di 
e criaturanan, nan tambe tin mesun 
derecho y apela e decision ey. E nota 
di cambio lo keda presenta na Parla- 
mento caminda ta bay amplia cu p.e. 
e Ombudsman, Defensor di Pueblo cu 
ta na Parlamento pa keda aproba, cu e 
tambe tin e derecho. Asina por tin mas 
‘checks and balances’ adicional ora un 
decision asina cay. Los di esey tanto 
na Hulanda como na Merca tin loke 
ta yama ‘extra-territoriale en rechts- 
macht in strafzaken’. Cu esaki por mira 
si e persona tin un antecedente caba. 



No obstante cu Ministerio Publico a 
tuma decision y e hecho castigabel a 
tuma lugar aki na Aruba, tanto na Hu- 
landa como na Merca nan por atende 
cu e caso y persigui e persona. 

Den un estado di derecho Minister di 
Husticia mr. Andin Bikker por diferen- 
cia di opinion cu Ministerio Publico riba 
cierto topico y den e caso aki e manda- 
tario no ta di acuerdo cu e decision cu 
Ministerio Publico a tuma. 

Ta bay pidi conseho for di e comision 
cu ta conseha Minister Bikker y den e 
cuadro aki ‘aanwijzing voor opsporing 
en vervolging’ lo por determina cu den 
casonan asina no por tene un TOM-zit- 
ting y duna un persona boet, pero mes- 
ter persigui’e. 

Tambe ta bay amplia den un nota di 
cambio cu Defensor di Pueblo den fu- 
turo por apela e tipo di decisionnan aki 
y e Fundacionnan cu ta hopi activo riba 
e tema aki tin e derecho den articulo 15 
inciso 2 pa apela decision di Ministerio 
Publico. 

E Fundacionnan tambe por tuma con- 
tacto cu Embahada di Merca pa haci 
denuncia di e hecho cu por persigui e 
persona na Merca, segun Minister An- 
din Bikker. 

Minister Xiomara Maduro a 
reuni cu hobennan talentoso 
di e pelicula 'Patroon' 



Minister Xiomara Maduro a reuni cu tres hoben talen- 
toso Mario Gonsalves, Valentino Angela y Aldair Piet- 
ers di e pelicula Tatroon’. 

E hobennan aki a bin Aruba riba invitacion di Minis- 
terio di Cultura, Ministerio di Turismo y ATA pa bin 
presenta e ‘short film’ ‘Patroon’ na Aruba. 

Durante di e encuentro e hobennan a conta tocante di e 
pelicula ‘Patroon’ y tambe e tema di e pelicula. E hoben 
director di pelicula Mario a splica cu e ta traha cine 
basa riba temanan cultural social. 

E ‘short film’ ‘Patroon’ a wordo traha como un ‘afstu- 
deeropdracht’ di Mario durante cual el a acerca Val- 
entino pa t’e director asistente y Aldair como e actor 
principal. 



E proyecto aki a wordo financia dor di ATA y cu crowd- 
funding/donacion di varios ciudadano di Aruba. Esaki 
ta algo bunita ya cu nos hendenan mes a yuda e hoben 
studiante aki haci su proyecto bira realidad. 

‘Patroon’ tambe a gana e premio di ‘Beste afstudeer 
Project’ di Gemeente Utrecht den e categoria ‘Ar- 
tistieke Presentatie’. 

Diahuebs e hobennan a tene un presentacion na Cas 
di Cultura durante ‘Art Talk.’ Awe diabierna lo tin un 
presentacion di ‘Patroon’ na Crystal Theater na Re- 
naissance Hotel pa tur esnan cu a registra online. 

E mandatario subraya cu e ta contento di mira e ho- 
bennan creativo cu ta desplega nan talento den e mun- 
do cinematografico internacionalmente. 

Pesey Ministerio di Cultura hunto cu Ministerio di 
Turismo y ATA hunto a aporta p’e hobennan aki por 
bin Aruba p’asina por mustra nan bunita obra na nan 
pais Aruba. E dignatario a enfatisa cu e hobennan din- 
amico aki ta un inspiracion y motivacion pa nos hoben- 
nan local. Alabes nan ta un bon ehempel pa ‘Creative 
Industry’ cu ta un di e seis sectornan prometedor pa 
diversificacion di Aruba su economia. 

Pa Minister Maduro e tabata un placer di a reuni cu e 
hobennan dinamico aki y scucha nan conta di nan ex- 
periencia y nan plannan pa futuro, y ta desea nan hopi 
exito cu e presentacion di e pelicula na Aruba. 

Servicio pa 
Comunidad 

ana 


911 
.. 100 
... 102 
.. 104 
.. 105 
.. 107 
11141 


Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 

SVB (AO-Ziekmelding). 527-2782 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Ratres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


niu 

Media 

The Media Group 

Margñetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 

4^. ... iMainta 

Emergenci< 


Brandweer. 

Rclis. 

Rclis Oranjestad .. 
Rclis San Nicolas . 
Rolis Santa Cruz .. 

Rolis Shaba. 

Rolis Tipline. 


J.Croes deteni sospecha di menasa serio 

DURANTE siman Polisnan pariba di brug, riba ordo di 
Ministerio Publico a detene J. Croes. Esaki tuma lugar 
durante oranan di anochi pariba di brug. 

E homber aki ta wordo sospecha di lo a menasa hende, 
cu ta wordo considera como un delito serio. 

E1 a wordo treci Warda di Santa Cruz y presenta dilanti 
un Sub Fiscal. Eynan e lo mester a pasa den interoga- 
cion cu Recherchenan cu ta bezig cu e caso. 

Relaciona cu prevencion di COVID-19 

SVb ta adapta su servkio di notifkacion di AO 


Banco di Seguro Social di Aruba SVb 
ta forma parti di e plataforma pa hunto 
combati e virus cu poco poco ta yegando 
mas cerca di nos. 

Profesionalnan di Salud a emiti varios 
mensahe y un di nan ta cu e virus 
COVID-19/CoronaVirus lo yega Aruba 
tambe. En bista di esaki SVb ta participa 
algun cambio den e procedura pa notifica 
AO. 

Na momento cu un trahador ta desea di 
notifica AO pa motibo di tin problema pa 
hala rosea, a biaha y tabata durante di 
ultimo 14 dia pafo di Aruba of tabatin 
contacto cu un pashent diagnostica 
cu CoronaVirus, e mester comunica 
na prome lugar telefonicamente cu su 
dokter di cas. 


Ta Busca 


Un personn po hoci oficino 
limpi 2 bioho po simon, 
Dioluna y Diohuebs 
8am - llom 

Interesodo por yomo no 
583-1400 di 8am - 12am 




BO MESTER Dt WASTE BUCKET REStDENCiAL 
OF COAIEffCML? 


flrg flucktf 


ISyrd 

ivrtior ffuckvf 



Despues di yama e dokter di cas mester notifica AO na SVb 
telefonicamente y NO na nos servicio on line. 

Trahadornan di sector priva mester notifica AO 
telefonicamente n’e “Call-Center” di SVb na telefon 
527-2782 di 7:00AM - 12PM y di 1:00PM - 4:00PM y 
NO on line. 

Trahadornan di sector publico mester tuma contacto 
cu SVb su Departamento di Adminstracion Medico 
despues di 9:30 di mainta na telefon 527-2744. No por 
notifica AO p’e condicion di salud aki via di e webpor- 
taal. 

Ta importante pa tene na cuenta cu si ta bay notifica AO pa 
otro motibonan cu no t’esnan ariba menciona, e procedura di 
notifica AO no ta cambia pa ningun di dos sector. 

SVb ta urgi henter nos comunidad pa tene na cuenta tur e 
consehonan pa mantene hygiena personal. 

Esakinan ta inclui: tosa den napkin of den elleboog, y 
tira napkin afo di biaha; tapa bo nister; laba man y pols 
frecuentemente cu awa y habon durante di 20 seconde, hand 
sanitizer ta un alternativa; mantene distancia di hende cu ta 
tosa na 1 meter of mas; no mishi cu wowo, nanishi of boca. 
Lucha contra e transmission di virusnan, e ta cuminsa na abo ! 

Lider di fraccion di AVP, Marlon Sneek 

Gabinete Wever Croes ta un 'grabbelton' di medida pa pueblo 



Prome Minister Evelyn Wever Croes ya no sa mas con 
pa dorna su palabranan, of con pa convence un pueblo 
financieramente debilita pa su Gobierno, cu e tin otro 
pakete di medida na caminda. 

Lider di fraccion di AVP, sr. Marlon Sneek a mustra di- 
aluna ultimo cu den un estilo comico, papiando trankil 
y hasta dunando e impresion cu e por yora, Prome Min- 
ister Wever Croes ta bisa pueblo cu e tin mas medida 
na caminda y cu esakinan pronto lo yega Parlanmento 
pa wordo trata. 

“Ya Prome Minister Wever Croes no sa mas con pa 
’sugarcoat’ e siguiente pakete di medida, placa cu e lo 
bolbe ranca for di cartera di pueblo, pa cubri su aven- 
turanan politico sin sentido. 

Manera un declamado di poesia, Evelyn ta trata di 
bolbe convence pueblo cu e siguiente serie di medida 
ta na caminda y cu pueblo no mester preocupa, ya cu 
e medidanan aki ta dirigi riba solamente un grupo di 
chikito di hendenan. 

Un grupo chikito cu segun Prome Minister ta bebe hopi 
alcohol y ta huma hopi sigaria, tambe riba un grupo cu 
a cumpra mercanicnana on line y pa kendenan su Go- 
bierno ta introduci un BBO na frontera, pero na final 
di dia e impuesto nobo aki lo afecta comerciantenan 
tambe. 

Den un forma increibel y c’un cara di inocencia Prome 
Minister a trata di convence pueblo cu ‘deviezenpro- 
visie’ lo afecta principalmente e Dominicanonan cu 
ta manda placa pa nan pais y cu segun su persona, e 
Presidente di e pais aki, a mustra na un ocasion cu e 
mandamento di placa aki, a bira un pilar economico pa 
Republica Dominicana. 

Realidad di bida lo bira cu ta pueblo su cartera lo tin 
cu bolbe bay saca mas placa pa paga e deviezenprovisie 


aki y tambe e BBO na frontera, ya cu e comerciante lo 
bay busca un caminda pa saca su placa bek y esaki lo 
ta riba lomba di pueblo. 

Sinembargo pa Prome Minister Evelyn Wever Croes 
pueblo mester ta contento cu el a reduci pago di Inkom- 
sten y Loonbelasting pa cierto grupo den comunidad, 
cu el a reduci pago di Grondbelasting, pero e no ta bisa 
cu loke el a duna pueblo ta yega 16 miyon fiorin, pero 
loke su Gobierno ta ranca bek for di cartera di pueblo, 
t’e impresionante suma di 250 miyon florin. 

Gabinete Wever Croes ta haciendo pueblo di Aruba dia 
pa dia mas pober, caminda den e di tres presupuesto cu 
e Gobierno aki presenta proximamente, tin solamente 
medida pa pueblo y ningun, pero ningun proyecto na 
interes di pueblo. 

Deviezenprovisie lo afecta tur hende, no solamente co- 
merciantenan cu tin cu cambia nan placa ora cu nan 
busca material y articulonan pa nan negoshi, pero tur 
hende cu tin cu manda placa pa nan famia den exte- 
rior, mayornan cu mester manda placa pa nan yiunan 
studiante, pero pa Evelyn Wever Croes, esaki no mes- 
ter ta un problema. 

Ta impresionante scucha con Prome Minister su 
wowonan no ta ni kinipi ora cu e ta gañando pueblo 
c’un cara asina serio, papiando di un buraco financiero 
cu su Gobierno kier tapa y no papiando mas di mega 
debe di proyectonan. 

Desde cu a mustra pueblo siman pasa cuanto placa Go- 
bierno di Prome Minister Evelyn Wever Croes a ranca 
cu e famoso BAVP y caminda a pone pueblo paga mas 
cu loke tabatin mester pa paga proyecto, ainda e Gobi- 
erno aki no por bin splica pueblo kico a haci cu mas di 
20 miyon cu a resta di tur loke pueblo a paga. 

No tin placa pa aumenta Reparatietoeslag, no tin placa 
pa aumenta onderstand, no tin placa pa aumenta sala- 
rio minimo, no tin ningun incentivo p’esnan cu tin en- 
trada hopi abou, pero sin ta mesun hendenan aki tin cu 
soporta e abuso di aumento di inflacion asina rapido, 
caminda cosnan ta bira mas y mas dificil pa cumpra. 

Pero pa famia y otro amigonan, pa sponsor y sostene- 
dornan di e Gobierno aki, pa nan sin tin trabou y tin 
tur indicacion cu Gobierno di Evelyn Wever Croes, ta 
sigui tuma hende den servicio di Gobierno, contra tur 
palabracion haci cu Hulanda y CFT,” lider di fraccion 
di AVP, Marlon Sneek a declara. 

Filomena MAVO ta gradici 






Oferta ta valido di diabierna 6 di maart t/c diahuebs 12 di maart 2020, tanten tin den stock. 


OUTDOOR WALL LAMP 


1 luz 

Fame cu acabado color di coffee 
Glas transparente ^ 


of 4160 Fun Miles 


MAGNETIC 
INSECT SCREEN 


54 INCH 
LEAF RAKE 


'Ta sera automaticamente ora bo pasa door di e screen 

.H220xW100cm/H88.6xW39.3inch 

■Obtenibel den colornan blancoy shinishi 


KOOYMAN OIL BASED 
WOOD & METAL PAINT 

• 1 gl 

•Colorblanco 

• Excelente resistencia na descomponiencia 

• Obtenibel den flat, semi-gloss y high-gloss 


Harkpa uzogeneral 
22 diente metal 
Man di palo 


Blanco! 


of 2383 Fun Miles 


of 800 Fun Miles 


KOOYMAN.ARUBA 


KOOYMANBV.COM 


FMri,'•r 

tniles 


REDEEM 
FUN MILES 


THERE IS SOMETHING TO DO 


OPEN 


PA 4 aña caba Filom- 
ena College MAVO na 
San Nicolas ta tene 
durante Carnaval, 
nan acostumbrado 
fundrasing usando e 
parkinglot di scol. Un 
y tur tin e chance di 
parkeer nan auto du- 
rante Parada di Lus 
di San Nicolas con- 
tribuyendo cu Filom- 
ena College. 

Den Carnaval 66 
tambe esaki a pasa y 
pesey directie, mae- 
stro y alumnonan di 
Filomena MAVO ta 
gradici tur persona cu 
a conña nan auto den 
nos man. 

Danki na Prensa di 
Aruba p’e sosten y 
den 2021 nos ta spe- 
ra di por sigui brinda 
nos servicio na tur 
Carnavalista. 

V Awo cu 2 florin mas, bo por gana e 


410 


Afl. 310.000,- +Afl. 100.000,- 

extrA 


Parlamentario Dellanire Maduro di POR 

Comision di Salubridad a reuni cu Asociacion di 
Dokter di Cas y Specialistanan riba Coronavlrus 



Dellanire Maduro, Presidente di e Comision Fiho di 
Asunto Social, Famia, Cuido pa nos Grandinan y Sa- 
lubridad Publico di Parlamento a comenta cu diamars 
atardi e miembronan di e comision aki a reuni cu e 
Asociacion di Dokter di Cas (HAVA) y e Asociacion 
di Specialista di Hospital di Aruba (ASHA). Topico di 
e reunion aki tabata con e preparativonan ta y con e 
plan di accion ta pa loke t’e virus nobo di Coronavirus 
(CIVOD-19). 

Intencion tabata pa tur miembro por a haya mas in- 
formacion riba e preparativo y e plannan cu e gremio 
di dokter di cas y specialistanan di Aruba tin pa loke 
t’e Covid-19. Esaki t’e prome reunion cu e comision ta- 
batin pa atende cu e tema aki y eventualmente lo bay 
reuni cu mas stakeholders den e siguiente dianan pa 
por haya mas informacion riba e protocolnan cu tin, 
con nan ta “sluit aan” na otro y wak con for di Parla- 
mento por contribui si ta necesario. 

Puntonan mas importante cu a bin dilanti durante e 
reunion di diamars, segun dr. Dellanire Maduro, ta cu 


ta pidi esnan cu ta malo pa por fabor no bay oficina di 
dokter y evita asina contagia otro personanan cu ta 
n’e oficina. Tambe na ken por asisti si tin un sospecho 
cu tin e virus riba cual dentro di poco Departamento 
di Salud Publico pronto lo bay suministra informacion 
adicional y mas especifico. 

Igualmente a informa cu diabierna awor e stakehol- 
dernan lo bolbe sinta na mesa cu otro, cual ta hopi 
positivo mirando cu ta reuniendo na un manera mas 
frecuente. 

Tambe a bin dilanti e punto pa percura pa dunador- 
nan di trabou, specialmente den e area hotelero, di 
alimento y bebida y transporte duna un splicacion n’e 
trahadornan con pa proteha nan mes y con pa reconoce 
e sintomanan di e virus. 

Un pregunta cu a bin dilanti durante e reunion t’e for- 
ma cu mester meld AO na SVb den caso di sospecho di 
Coronavirus, a pidi pa bin cu un procedura diferente 
p’e persona cu ta sospecha cu tin e virus no acudi na 
oficina di SVb pa evita contagio na otro personanan 
presente. 

Dellanire Maduro ta contento cu Departamento di 
Salud Publico a bin cu hopi informacion riba con pa 
evita contagio y pa proteha bo mes, pero mirando cu 
nos tin un poblacion grandi y di diferente asendencia, 
e ta considera cu lo por bin cu esaki tambe na idioma 
Spaño, ‘Sign Language’ y Braille, envolucrando asina 
mas hende. 

Parlamentario Maduro ta gradici e dos instancianan 
pa acudi n’e reunion y pa comparti informacion riba 
Covid-19. 

Mervin Wyott-Ras (AVP): 

Oposkion y Presidente di Parlamento a 
haci politikeria cu e raport "Bo Aruba" 


RECIENTEMENTE tabatin un 
reunion publico tocante e raport titula 
“Bo Aruba”, a base di investigacion di 
Algemene Rekenkamer Aruba (ARA) 
pa loke ta trata proyectonan di Aruba. 
Durante e reunion esnan cu ta sostene 
Gobiemo a papia comosifiera Gobiemo 
anterior no tabatin control y cu no tabatin 
bista riba e proyectonan. A haci manera 
no tabatin project-dossiers. 

Un hilaridad y Mervin Wyatt-Ras 
no por kere cu na Aruba e diferente 
departamentonan cu ta traha riba e 
proyectonan, manera p.e. DOW, cu ta 
traha hopi stmctura, no tabatin project- 
dossiers. 

Ta trata di un cantidad di proyecto 
manera: Revitalisacion di Oranjestad 
(25 proyecto), Revitalisacion di San 
Nicolas (9 proyecto), Hospital (2 
proyecto), Infrastructura (74 proyecto), 
edificionan di Gobiemo (32 proyecto), 
skolnan (29 proyecto), trabou den bario 
(36 proyecto), Liniar Park y Mehoracion 
y Embeyecimento di nos beachnan (16 
proyecto), Viviendanan (10 proyecto) y 
otro proyectonan (8 proyecto). 

Un cantidad di 241 proyecto cu Gobierno 
di Mike Eman a entama pa nos pueblo. 
Proyectonan cu bo ta mira y mishi cu nan, 
bo ta gosa di nan y ta haya un facilidad 
eynan. 

Oposicion ta haci comosifuera tur cos a 
bay malo y cu esaki a costa nos pais asina 
hopi placa cu p’esey nos ta den debe. 
Gobierno kier insinua cu ta pa via di e 
proyectonan ey ta bin cu yen di heffingen, 
crisisheffing, BBO a subi, reforma fiscal 
etc. 

Sinembargo esaki no ta cuadra cu realidad. 
Nos hendenan no por ni cumpranan 
productonan den supermarket pa nan 
come pasobra tur cos a bira mas caro. En 
cambio e proyectonan aki tabata pa nos 
pueblo. 

Aresulta cu cos no ta manera cu e Gobierno 
aki kier pretende di ta. Heffingen cu e 
Gobierno aki a introduci ta genera hopi 
mas placa cu locual e proyectonan ta sali 
pa aña pa nos paga. 


Ta raro alabez, segun Mervin Wyatt 
Ras, cu ta despues di 2 aña ta trata e 
raport di “Bo Amba” cu a ser entrega na 
Parlamento ya caba na 2018. 

Tin un otro raport di Contraloria General 
cu nos a ricibi, titula “Public Private 
Samenwerking”, esta e cooperacion entre 
secor priva y e sector gubernental. E 
raport aki ta tocante e “Green Corridor” 
y “Watty Vos Boulevard”, dos proyecto 
grandi hopi bunita cu nos pueblo ta goza 
di nan y cu hasta sra. Evelyn-Wever 
Croes a gaba Nos bmg na Corsou. Nos 
careteranan a bira hopi mas mihor y ta 
conecta nos hendenan di pariba pa pabou 
y di zuid pa noord. 

Ora tira bista riba e raport aki den 
“Conclusies en Aanbevelingen” por nota 
cu Contraloria General ta conclui “cu e 
maneho di contracto di e dos proyecto aki 
ta na ordo, pero cu por mehora suministro 
di informacion na Parlamento tocante 
“riesgonan” financiero. 

Si lesa mas aleu por bisa cu e conclusion 
ta positivo pa cualkier Gobierno cu por 
a traha riba e proyectonan aki. Si tuma 
nota di e reaccion di e Ministernan riba e 
raportnan aki e Minister di Infrastructura 
ta bisa cu el a tuma nota di e diferente 
recomendacionnan y lo trata esakinan cu 
su colega Minister di Einansa y cu DOW. 

“Daarnaast dient ook aangegeven te 
worden dat er reeds gesprekken met de 
DOW zijn gevoerd inzake het verbeteren 
van hun rapportagesysteem ook richting 
de Staten van Amba”. Aki ta tira culpa 
riba DOW. Hasta e Minister ta bisa cu e 
lo sigui cu e proyecto, na un forma bon 
y skerpi: “Zoals is aangegeven in uw 
rapport zal het Ministerie zich blijven 
inzetten om de goede voortzetting van de 
betreffende projecten op scherpe wijze te 
be werkstelligen”. 

Y e reaccion di e minister ta Einanzas 
tabata positivo: cu “dat daarover 
dezerzijds geen andere opmerkingen zijn, 
dan ambtelijk al eerder verwoord door de 
directie Einancien”. 

No tin comentario riba e proyectonan aki. 
Hopi di e proyectonan aki a ser entama 
conhuntamente cu EDA y ora ta trata 



proyecto di EDA tin cu cumpli cu yen di 
rekisito. sigur cu ta exigi project-dossiers. 
No ta husto tampoco cu Gobiemo ta tira 
culpa riba DOW comosifuera nan mester 
mehora nan proceso di informacion. 

Loke a wordo bisa den e raporten ta cu ora 
a cuminsa cu e proyectonan aki diferente 
instancia ainda mester a custumbra 
cu e forma di ehecucion, pasobra PPP 
projecten tabata algo nobo pa nos pais 
y tambe tin cosnan cu a bay menos vlot, 
pero no tabata para tanto y mester a bira 
full un hilaridad pa bisa cu a traha malo, 
etc. 

Ta importante pues cu Parlamtarionan ta 
lesa tur raport y no un raport so. E raport 
cu ta trata Evaluacion di PPP a drenta 
Parlamento na november 2019. Ta straño 
dicon no a pone e raport aki tambe riba 
agenda pa trata. 

Segun Wyatt-Ras, e Presidente di 
Parlamento tambe ta fout, e mester sa 
mihor. E ta trata e raport cu nan por haci 
politikeria cun’e. Esaki no ta refleha 
seriedad di un Presidente di Parlamento. 
Fraccion di AVP lo keda mustra riba 
hechonan ora cosnan no ta cuadra cu 
realidad. Pasobra pueblo sa. 

Pueblo ta mira, pueblo ta sinti cu e 
proyectonan di PPP a beneficia nos 
pueblo. Tampoco no ta husto pa bisa cu 
ta pa via di Gobiemo di AVP ta tuma 
medida, pasobra pueblo por mira cu e 
Gobiemo aki ta saca placa fo’i cartera 
di nos pueblo p’e por beneficia su famia, 
amigo, bisiña y hasta byside. Tur ta wordo 
beneficia y nos pueblo tin cu sufri. 

Porlannentario Benny Sevinger 

Gobierno di Evelyn a kita 106 miyon di 
pueblo pa paga 40 miyon di proyectonan 

Unda resto a bay? 


DURANTE di un debate politico den 
pasado, lider di partido AVP, sr. Mike 
Eman a declara cu ora cu MEP y su 
lider Evelyn Wever Croes ta den Go- 
bierno, loke pueblo tin cu haci ta tene 
su cartera duro, Parlamentario Benny 
Sevinger a mustra. 

Awe mas cu dos aña gobernando e 
pais, Prome Minister Evelyn Wever 
Croes ta sigui cu e tradicion aki di su 
partido, sutando pueblo cu cantidad di 
medida bou di pretextonan sin husti- 
ficacion, rancando miyones y miyones 
for di caretera di pueblo, Parlamenta- 
rio Sevinger a declara. 

“’lnicialmente Evelyn Wever Croes y 
su Gobierno, a usa e pretexto di mega 
debe pa bin cu cantidad di medida con- 
tra pueblo, pero despues ta bay Hulan- 
da cu cifranan pa mustra un otro sto- 
ria bisando cu Aruba su debe ta para 
na 70% y cu no tin mega debe. 
Sinembarto bou di e pretexto ey di 
mega debe, Gabinete Wever Croes a 
bin cu diferente medida na 2018 y nos 
por a scucha Prome Minister Evelyn 
declara recientemente, cu ta un me- 
dida so su Gobierno a tuma. 
Sinembargo ta bon pa refresca su me- 
moria riba medidanan cu el a tuma 
caba, cuminsando cu aumento di acci- 
juns riba gasolin p’e por a haya 10 mi- 
yon extra y despues di esaki Evelyn a 
subi accijns general p’asina haya otro 
suma di 10 miyon fiorin extra. 

Siguientemente el a impone e asina 
yama BAZV cu cual su Gobierno a 
haya 87 miyon, mientras cu na mes 
momento el a redobla BBO for di cual 
su Gobierno a haya e suma di 130 mi- 
yon extra. 


No tabata suficiente ya cu Evelyn a di- 
cidi di aumenta Grondbelasting for di 
cual el a saca un suma di 14.5 miyon 
y tabatin intencion di bin cu e sin-tax 
cu ainda no a drenta na vigor cu mes- 
ter produci 16.7 miyon pa Gobierno di 
Evelyn. pero cu ta den tapara ainda pa 
bin. 

Apesar di tur esaki, Evelyn a intro- 
duci tambe e BAVP bisando pueblo 
na 2018, cu su Gobierno ta bin cu e 
BAVP p’asina pueblo por corda ora cu 
ta paga e impuesto aki, cu esakinan ta 
pa proyectonan cu AVP cu a ocasiona 
un mega debe pa Aruba. 

Awe pueblo ta core rond, ta mira e 
proyectonan aki, Green Corridor, 
Watty Vos Boulevard, hospital, John F 
Kennedy Center, tur edificio di MFA, 
tur bario cu a wordo drecha, centro di 
Oranjestad y San Nicolas, tur e desar- 
oyonan aki pa bienestar di pueblo, Ev- 
elyn y su Gobierno ta considera mega 
debe. 

A trata di convence pueblo cu pueblo 
tin cu paga un impuesto extra pa paga 
p’e proyectonan aki pero pueblo mes- 
ter wordo informa corectamente, esta 
cu ora cu tur e proyectonan aki keda 
cla, ya cu ainda Watty Vos Blvd. John 
F Kennedy ainda no ta cla, Aruba lo 
tin cu paga un suma di 80 miyon pa 
aña p’e proyectonan aki. 

Na momento cu partido AVP a bando- 
na Gobierno, ya caba Gobierno tabata 
pagando un suma di 40 miyon pa aña 
na proyectonan aki cu nos a realisa 
durante ocho aña. Cu otro palabra ta 
40 miyon Gabinete Wever Croes taba- 
tin mester adicional p’e supuesto mega 
debe cu nan mester a bay paga. 



BAVP a trece 106 miyon den caha di 
Evelyn su Gobierno, 106 miyon cu el a 
ranca for di cartera di pueblo, pa bou di 
pretexto di mega debe, caminda for di 
e suma aki e mester a paga 40 miyion 
adicional di loke ya Gobierno di AVP 
tabata pagando caba, Benny Sevinger 
a sigui splica. 

Kico a pasa e ora cu 76 miyon extra cu 
Gobierno di Evelyn a keda cune? 

Hasta si dado caso mester a paga 80 
miyon completo mes, lo a resta ainda 
26 miyon for di e placa cu el a ranca 
for di pueblo. 

Awe c’un cara seco Evelyn ta bin bisa 
pueblo cu su Gobierno tin cu bay tuma 
mas medida nobo pa motibo cu tin cu 
paga e proyectonan aki, mientras cu 
ningun momento esey t’e caso. 

Ta cuanto biaha Evelyn ta kere cu e 
por sigui gaña e pueblo di Aruba? 

Realidad di e situacion ta cu Gobierno 
di Evelyn mester bin cu medidanan ex- 
tra pa motibo cu su Gobierno ta sigui 
yega e aparato di Gobierno cu mas 
trahador, cu friends & family,” Parla- 
mentario Benny Sevinger a declara. 

Homber 
cu posibel 
Alzhelmer of 
enfermedad 
mental a yega 
na Parlamento 









DIAHUEBS mainta algo pasa di lO’or person- 
al di Parlamento a yama Polis. Motibo tabata cu 
un hende homber a yega eynan y lo tabata actua 
straño. 

Polis na su yegada a topa cu un cabayero di edad 
y a resulta cu e persona aki lo ta sufri di Alzheim- 
er of tin un of otro problema mental. 

Agentenan na un bon manera a pidi Transport- 
wagen y a transporte pa Respaldo, unda cu nan 
por atende cune y dune e ayudo necesario. 

Na un nnanera diplomatico.... 

Hulanda a sera porta pa Venezolano bln e islanan ABC 


PE forma cu Gobierno di Hulanda a introduci restric- 
cion fuerte pa Venezolanonan por haña visa na Emba- 
hada di Reino na Caracas of un Consulado Hulandes 
na ciudatnan den interior di Venezuela, practicamente 
Hulanda a sera tur porta di entrada pa islanan Cór- 
sou, Aruba y Bonaire na candal sin haci masha grite- 
ria ordinario cu a sera frontera entre Venezuela y nos 
islanan. 

Di e manera ey a solucioná tambe parti di e problema di 
Venezolanonan cu ta drenta Aruba y Corsou den forma 
legal pero despues ta disparcé y no por haña nan mas. 
Te cu ñn di luna un Venezolano por aplicá pa haña un 
visa pa bin nos islanan, pero despues di esey e tin cu 
cumpli cu un serie di rekisito cu ta comparabel na pasa 
un éxamen pa bira astronauta. 

E unico cos cu nan no mester contestá ta nómber y fam, 
fecha di nacemento y adrés di tur nan famianan cu ta 

biba sea na Venezuela of den exterior. 

Por lo demas ta un batayon di abogado, e futuro biahe- 
ro tin cu contratá pa yena e formulario na Embahada, 
en persona y bin cu su mes copianan, pasobra Emba- 
hada no ta saca copia di documento. 

Dia 1 di april e sistema nobo ta drenta na vigor y cu a 
keda anunciá mediante un aviso importante indicando 
cu tur Venezolano cu kier biaha pa tur isla di Caribe 
Hulandes, mester di visa. 

Awor e bóm ta bin: No por pidi visa na Embahada di 
Reino Hulandes na Caracas sino cu tin cu acudi na un 
empresa cu yama VFS Global cu tin personal pa yena 
e formulario. 

KI REKISITO 

E Venezolano cu kier biaha tin cu presentá personal- 
mente. E regla ta conta pa mucha tambe. Nan tin cu 
bay cu e documento original y un copia, pasobra em- 
pleadonan di Embahada of Consulado no por traha 
fotocopia pa nan. 

Si nan kier haña un visa p’e islanan di Caribe Hulan- 
des, nan mester yena e formulario completo y den pres- 
encia di un empleado Consular. 


PASAPORTE 

E biahero mester presentá un pasaporte of otro docu- 
mento di biahe cu tin por lo menos 2 pagina blanco. E 
foto no mester ta mas bieu cu tres luna. 

Si e biahero kier un comprobante cu su pasaporte ta n’e 
Embahada of Consulado, e mester bin cu un fotocopia 
éxtra di su pasaporte pa nan stémpel. Esey ta gratis. 

DOCUMENTO PA MENOR DI EDAD 

Si e biahero pidi un visa pa un menor di 18 aña e mes- 
ter di partida di nacemento y un documento di identi- 
dad di mama cu tata di e menor. 

Si e mayornan no ta biaha cu e menor of cu solamente 
un di nan, nan mester di e documento di consentimen- 
to firmá pa ambos mayor. 

Si ta un mayor so ta voogd di e mucha, e mester bin cu 
un declaracion di tribunal. 

Si ta den otro pais e ta haci e peticion pa visa, e mester 
mustra cu e ta biba legalmente den e pais presentando 
p.e. un pasaporte of pérmit di residencia legal. 

E foto di pasaporte mester cumpli cu exigencianan di 
Reino Hulandes. E mester entrega dos foto tamaño 
3,5x 4,5 cm (1 obligatorio, 1 di reserva). 

E biahero mester mustra e ruta di biahe p.e. un reser- 
vacion di buelo y no ta recomendabel pa cumpra e tick- 
et promé cu haña visa. 

E biahero mester proba cu despues cu e sali for di nos 
islanan, e tin pasashi pa bay otro pais. 

E mester proba cu e tin suficiente sén pa paga su gas- 
tonan di estadia na razon di 150 pa 200 dólar pa dia. 

E mester mustra tres estado di cuenta bankario recien 
cu ta mustra su nomber. Si e no por demostrá cu e tin 
suficiente sén un famia por para bórg pe, pero e mester 
bin cu un declaracion di garantia financiero di banco 
certificá. 

E mester mustra tres slip di salario reciente y un de- 
claracion di su doño di trabou plus un o copia di pasa- 
porte y identidad di su bórg. 

Ora e caba cu esey, e por biaha pa Mars mes si ta nece- 
sario, pasobra e ta drenta mas facil. 

Parlamentario Benny Sevinger 

WEB ta cumpra tereno cu ya ta di WEB 
pa Gobierno haya 17 miyon florin 

Pueblo na final di cuenta lo paga esaki eventualmente 



Ta bon pa mustra aki cu e terenonan aki ta di WEB Aruba 
NV caba, nan ta pagando grond belasting añanan largo 
caba, pagando 300 mil florin anualmente, pero Gobierno di 
Evelyn kier pa WEB cumpra e tereno aki for di Gobierno 
p’asina e por haya 17 miyon florin. 

Aki ta bon pa mustra cu mientras cu legalmente e tereno 
erfpacht aki ta di WEB Aruba NV, cu cumpra e tereno 
awor pa 17 miyon pa duna Gobierno y riba dje e mester a 
duna practicamente henter su ganashi di ultimo tempo na 
dividendo cu ta miyones na Gobierno caba. 


ORA cu bisa cu Gabinete Wever Croes tin mester di placa 
pa paga amigo y famianan cu a wordo tuma den servicio di 
Gobierno, no ta nada mas cu e puro berdad, Parlamentario 
di fraccion di AVP, Benny Sevinger a declara. 

“Cuanto mas Prome Minister Evelyn Wever Croes tin cu 
gaña pueblo cu e tin cu bin cu mas medida pa cera e buraco 
flnanciero, mientras cu realidad di e situacion ta sigui pa 
dos aña caba, cu tin aumento gasto di personal caminda 
varios Minister a rondona nan mes cu famia y amigonan cu 
contractnan lucrativo. 

Si nos tuma Minister Glenbert Croes por ehempel, e tin 
tres ruman trahando pa Gobierno, caminda aparentemente 
un ta haci su make up, otro ta saca potret y e otro ta scirbi 
carta di conseho p’e Minister. 

Sinembargo tur tin salarionan grandi, ganando miles y 
miles di florin y eey t’e abusonan cu pueblo a cuminsa mira 
caminda Evelyn ta bin dilanti y trata di convence pueblo 
pakico nan tin cu bolbe duna su Gobierno mas placa. 

Tin ora pueblo ta kere cu esaki ta politica barata cu ta wor- 
do hunga y cu no a bin mas medida, pero declaracionnan 
haci n’e propio Prome Minister ta bisa con berdad esaki ta 
y pueblo tin cu tuma bon nota di esaki. 

Entre otro Evelyn mes a declara cu su Gobierno a bin cu e 
medida caminda companianan estatal di Gobierno, pues ta 
companianan di pueblo, lo tin cu cumpra nan tereno erf- 
pacht cu nan tin n’e momentonan aki. 


Na lugar di laga WEB keda cu e ganashi aki y pidi e com- 
pania di pueblo aki pa di e forma ey reduci prijs di awa y 
coriente, Evelyn Wever Croes ta exigi no solamente e placa 
di ganashi aki cu por a yuda puehlo, pero ta bay pone WEB 
bay fia 17 miyon florin pa paga p’e tereno cu ya e tin den 
erfpacht caba. 

Tur e cosnan aki pa motibo cu pa dos aña caba Gobierno di 
Evelyn no ta buscando un forma pa reduci su gastonan, no 
ta buscando solucionnan diferente pa aumenta entrada di 
Gobierno, pero ta recuri na medida tras di medida contra 
pueblo. 

Esakinan tur ta pa motibo cu ta sigui emplea famia y ami- 
gonan, sostenedo- y sponsornan mientras cu e unico cos cu 
Evelyn y su Gobierno kier for di pueblo, ta pa pueblo tin su 
cartera prepara p’asina nan hinca man y saca miyones di 
florin atrobe. 

Awor ta bon pa pueblo realisa cu aki poco tempo WEB 
Aruba NV ta haya su mes obliga na aumenta tarifa di awa 
y coriente, ya cu for di un caminda e tin cu saca e placa aki 
bek si e kier sigui cumpli cu su propio obligacionnan. 

Pa aña WEB tabata paga 3.6 miyon florin na grondbelast- 
ing pero awor cu e ta wordo obliga pa cumpra su propio 
tereno, dentro di algun aña Gobierno ta perde e entrada 
aki tambe y tur esaki pa motibo cu Evelyn tin mester di 
placa y ta pueblo lo tin cu bay paga den futuro e maneho 
sin pia di cabes aki, ora cu prijs di awa y coriente aumen- 
ta,” Parlamentario Benny Sevinger a declara. 

Gobierno tunnando pasonan pa remedia e situacion 

E planta di tratamento di awa residual na 
Bubali ta den un situacion di urgencia 



DIAHUEBS durante rueda di prensa di Gobierno, 
Minister di Desaroyo Teritorial, Infrastructura y Me- 
dio Ambiente Marisol Lopez - Tromp a elabora riba un 
bishita haci e siman aki n’e rioolwaterzuiveringsin- 
stallatie (RWZI) na Bubali. Alabes a acentua e preocu- 
pacion di Gobierno cu e situacion n’e planta, pa cual ta 
haciendo e maximo esfuerso pa remedia mas pronto cu 
ta posibel. 

Ya pa basta tempo tin keho riba holor malo den e area, 
primordialmente dor di ciudadano, hotel y bishitan- 
tenan. T’asina cu e Minister anterior encarga cu infra- 
structura sr. Otmar Oduber tambe na varios ocasion a 
indica e importancia y urgencia cu tin n’e planta aki. 

Hecho ta cu e planta di tratamento di awa residual ta 
den mal estado y e calidad di awa trata tambe a bay 
atras. 

Minister Lopez - Tromp atrabes di diferente imagen 
a ilustra e realidad aki y a enfatisa riba e inversion 
grandi cu ta necesario ‘desde ayera’. 


Aruba Tourism Authority (ATA) a pone e suma di 600 
mil florin disponibel p’e ‘oxidatie sloot’ pa di e forma 
aki por cuminsa remedia esaki. Sinembargo e magni- 
tud di e problema ta hopi mas cu esaki. 

‘E ta un paso den e direccion cu mester bay, pero e no 
ta kita e gravedad di e situacion cu tin n’e momento 
aki en realidad.’ 

Ta importante pa trece dilanti cu a diseña e planta di 
RWZI casi 50 aña pasa pa un poblacion mucho mas 
chikito cu esun di awor. Pero tambe den un epoca cu 
no tabatin e desaroyo turistico cu tin actualmente den 
e area. Consecuentemente segun e decadanan a trans- 
curi e planta a yega su limite y a surpase, Minister 
Lopez - Tromp a splica. 

Atrabes di imagennan presenta den e rueda di prensa, 
comunidad por tuma nota di e situacion constata unda 
cu tin beton bieu, gran cantidad di scheur y awa color 
scur/lodo cu 3 aña pasa ainda tabata cla, cual sigur ta 
alarmante. 


Sigui na otro pagina » 

E cosecuencianan negativo di e situacion 
n’e planta di RWZI na Bubali ta trece preo- 
cupacion pa e parti di salud publico, medio 
ambiente, nos lama y rifnan, pero tambe pa 
nos turismo. 

Minister Lopez - Tromp a enfatisa cu tur e 
posibel consecuencianan si no actua aworaki 
ta presenta den un raport (Carmabi 2019). 



Por ultimo, Director di DOW, Marlon Croes 
tambe a elabora riba e partinan tecnico y 
acentua e riesgonan cu tin cu e beton, cual 
lo atende cu ne inmediantamente cu e fon- 
donan procedente di ATA. E trabou aki a 
cuminsa y ta spera cu aki 4 luna a evita e 
riesgo di 8000 ton di awa riba caya den e 
zona hotelero. Cual ta awa residual di hotel- 
nan ‘high-rise’, ‘low-rise’, Dakota y henter 
Oranjestad. 

"Sfimami Sferilisami fa 
elimina sufrimenfe di 
besfia y fa scapa nan bida'' 

Posibilidad pa 50% di descuento cu e programa subsidia di Fundacion Stimami Sterilisami 



A crea e fundacion “Stimami Sterilisami” pa disminui e 
sufrimento di e tantisimo animalnan bandona y perdi, 
dor di ofrece subsidio p’e procedura di sterilisacion pa 
tanto publico en general como tambe organisacionnan 
di boluntarion cu ta cuida bestia di cas of riba caya por 
haci uso di dje. Esaki ta danki na colaboracion di spon- 
sornan manera Bucuti & Tara Beach Resort, Aruba 
Tourism Authority y otronan cu a haci un diferencia. 
Por ehempel desde 2016, Bucuti & Tara Beach Resort 
a duna te cu awor mas di un miyon dolar pa “Stimami 
Sterilisami”, loke ta traduci den un total di 12.000 op- 
eracion di cacho y pushi. 

Despues di un re-organisacion y restructuracion di e 
fundacion na juni 2019, Fundacion Stimami Steril- 
isami a keda lanta oficialmente via notario pa haya e 
capacidad di sirbi e comunidad mihor y pa por recauda 
fondonan externo pa yuda den e trabou. Desde 1 di juli 
2019, e Fundacion Stimami Sterilisami a ricibi contri- 
bucion di Aruba Tourism Authority, cu ta keda iguala 
den un 100% dolar pa dolar pa Bucuti & Tara Beach 
Resort. E resultado di e colaboracion aki a permiti e 
fundacion pa castra y sterilisa entre 5.000 pa 6.000 
pushi y cacho exitosamente den e periodo di 2019 pa 
2020 cu participacion di tur veterinario na Aruba. 



E publico en general y e organizacion di boluntarion- 
an ta utiliza e programa pa sterilisa nan mascota y ta 
ricibi 50% di descuento riba tur procedura incluyendo 
inmunizacion y un microchip. 

Cualkier persona cu e necesidad di sterilisa su cacho 
of pushi por probecha di e programa aki dor di registra 
nan mascota na www. stimamisteraiisami.com pa nan ricibi un 
number di registracion. Cu e number ey por haci un 
afspraak na cualkier veterinario na Aruba y bin na re- 
marca pa ricibi e 50% di descuento. 

E prijs tambe ta inclui e microchip, inyeccion di e chip 
y un test di sanger pa sigura cu e mascota ta suficiente 
saludabel p’e operacion. E pushi of cacho mester ta su- 
ficiente bieu pa opera y mester ta di bon salud. 
Fundacion Stimami Sterilisami kier a probecha di e 
oportunidad pa gradici tur esnan cu ta haci un diferen- 
cia den e esfuersonan pa baha e cantidad di bestianan 
bandona riba caya. 

Nos meta ta pa elimina por completo e sufrimento di 
e bestianan aki y haci nos isla uno realmente feliz p’e 
bestianan tambe. Un danki special ta bai p’e generosi- 
dad di Aruba Tourism Authority, tur otro sponsor como 
tambe e dedicacion di tanto e boluntarionan como nos 
veterinarionan. 

Pa mas informacion acudi na www.stimamisteralisami.com 

Gradkimento, bendemento di buki y 
inscripcion pa Festival dia 30 di mei 





DIA 26 ultimo Fundacion Bernadina Growell-Kock 
a lanza un buki conmemorativo di bida y logronan di 
Mama di Cultura, Bernadina Growell-Kock. 

E buki ta obtenibel serca miembronan di fundacion. 
Fundacion ta gradici un y tur pa nan aporte, especial- 
mente rumannan di Mama di Cultura kendenan semper 
tey pa duna sosten. 

Alavez fundacion ta invita e diferente cantante y agru- 
pacionnan musical pa inscribi p’e siguiente Festival di 
Canto dedica na Mama di Cultura. 

E festival aki lo tuma lugar dia 30 di mei 2020 den Cen- 
tro di Bario Brazil. Otro siman diamars dia 10 di maart 
2020 lo tin inscripcion di 8-10 pm na cas di Mama di 
Cultura na Brazil 43F. 

Alabez lo bende buki durante e anochi aki. 

Run & Fun Aalk y Kids Run organisa pa S.V. RCA tabata exitoso 




Directiva di S.V. R.C.A. kier a gradici prensa en gener- 
al cu a cubri e evento aki cu participacion di mas di 900 
atleta. Ya for di 4:30 AM tabatin varios participante 
presente na club haciendo nan warm-up. 

E careda a start pa 6or di mainta y 5 minuut despues 
a saca “Youth 3.5K Run”,edad 14 y 15 aña. 

Pa 7:30 AM e Kids Run, 4 pal3 aña a start. Hopi may- 
or tabata presente pa apoya nan yiunan. Trofeanan pa 
tur categoria a wordo entrega y tambe Afl. 500 en efec- 
tivo a wordo rifa bou di tur e participantenan cu tabata 
presente. 

S.V. RCA ta spera cu pa otro aña celebrando e di 10 
edicion di Run & Fun Walk di por conta atrobe cu e 
sponsornan. Nos ta hopi satisfecho cu e resultado flnal. 

Ganador absoluto 8K Masculino: Alexander Hodge: 
Ganador absoluto 8K Femenino: Lana Robert: Gana- 
dornan 3.5K: Javen Maduro y Dixien Saavedra 
1500 M 12 pa 13 aña: Jayderick Geerman y Vera Bak- 
meyer: 1500 M 10 pa 11 aña: Wyndel Beyde y Kiana 
Vrolijk. 

800 M 8 pa 9 aña: Kymani Hazel y Emma Robert: 400 
M 6 pa 7 aña: Julian Dijkstra y Evie Adele Leonardo: 
400 M 4 pa 5 aña: Milan Pimienta y Zynalee Arends. 
Team Relay 8K: J.J. Runners (Jowen y Jaiden) Gana- 
dor Masculino; Team Relay 8K: Prendido y Prendida 
by THRE (Andre y Sharlaine) Ganador Mix y Team 
Relay 8K: Britta Apersteeg on Fire (Britt y Aniek) Ga- 
nador Femenino. (Foto: Cortesia di 297sport) 
































Diabierna, 6 Maart 2020 


AWEMainta 


21 


Aruba Bank ta celebra cu Aruba Soccer Academy Foundation 





Aruba Bank ta celebra hunto cu Fundacion di Futbol 
(ASA), bou maneho di e conocido futbolista/entrena- 
dor David Abdul, nan di cuatro (4) aña di existencia. 


Aruba Bank a kere den e fundacion for di su inicio y 
a sostene nan esfuerzo atrabez di e ultimo añanan. 
Aruba Bank ta orguyoso di por a mira e desaroyo 
positivo di e fundacion cu a crece substancialmente y 
ta promove deporte bao di hobennan. 


Representante di Aruba Bank, sra. Roxanne Kock- 
Croes, a sorprende e futbolistanan y e coachnan cu 
un dushi treat diaranson atardi na veld di Britannia. 
Pabien na gerencia y henter e staff di ASA p’e bunita 
trabou haci pa comunidad di Aruba y en especial e 
hobennan futbolista. 

Mucha di Córsou (15) na Hulanda.... 

Corte a erdená pa operá e 
mucha maske su mama no ke 



Trocar 


Trocar 


Splina 


Laproscop 


WILLEMSTAD - Despues di un caminda di Calvario 
cu un mucha muher di 15 aña di Córsou kende ta sufri 
di “sikkelcel” pa años te cu e ta peligrando su bida, an- 
tayera un tribunal na Hulanda a duna dókternan órdo 
pa operá e mucha na su ‘milt’ (bazo). 

Unico manera pa scapa e mucha di un adolesencia do- 
loroso y un morto sigur, tabata pa operá e mucha. 

Pero e problema tabata sinta den e hecho cu e mama 
ta miembro di un sekta cu no ta pérmiti pa dokter 
operá un miembro.Dado momento Jeugdbescherming 
y Reclassering mester a cay aden, pasobra tabatin e 
problema adicional cu e mama ta biba cu e mucha na 
Spijkenisse y e tata ta biba na Córsou. Dia 18 di febru- 
ari Corte a trata e argumentonan di ambos banda y a 
tuma su decision cu mester operá e mucha. 

E mama cu tata di e mucha y e mucha mes tambe a 
haña invitacion pa asisti, pero a bati absént. 
Originalmente e mucha a priminti cu e ta bin Corte pa 
papia cu e Huez, pero no a blo. 

Reclassering a laga expertonan evaluá e mucha muher 
y a declará cu mester operá e mucha urgentemente, 
pasobra e ta sufri di “sikkelcel”. 


Pa evitá cu e ta haña un crisis nobo mester saca su milt 
(bazo) mediante un splenectomie. 

Pe operacion aki mester haci transfusion di sanger. Pa 
colmo e mucha a haña un problema di huesu y pa dre- 
cha esaki tambe mester operá e mucha. 

Ciruhano P. Baas di Erasmus Medisch Centrum a pa- 
pia cu esnan envolvi y a indicá cu mester actua mas 
pronto posibel pa evitá un crisis. Si e mucha haña 
maske ta un infeccion leve, e hueso ta kibra. 

E mucha ta keha di problema cu pia (mira e plachi) y si 
e sigi keha mester haci operacion. 

E ortopedico a discuti esaki cu e mama, kende kier pa 
nan operá su yiu, pero sin transfusion di sanger. 
Segun e mama, tin tratamentonan na Belgica y Alema- 
nia caminda nan ta haci transfusion di sanger. 

ALTERNATIVA 

Unabes cu e mama no kier duna pérmit pa transfusion 
di sanger y e mucha mes no por tuma decision ta core 
tin cu tuma un decision. Tata di e mucha si a di acu- 
erdo cu e operacion. 

Ley ta bisa cu mester di aprobacion pa operá un mucha 
cu a haci 12 aña, pero ta bou di 18 aña, tanto e mucha 
como su mama tin cu ñrma. 

Huez a constatá tambe cu ciruhano a bisa cu mester 
saca e milt di e mucha y mester operá su huesonan. 
Expertonan a splica Huez cu e situacion ta complicá y 
el a pasa den varios crisis doloroso cu a exigi trato den 
hospital. 

Den hospital tambe el a sufri complicacion y su bida 
por core peliger, pasobra su sanger ta bira debil. Y 
pa complicá obra e ta sufri di osteomyelitis y mester 
coregi esaki via di operacion. Pa cada operacion mester 
di sanger. 

Huez finalmente a mira riba y mira abou y a duna pér- 
mit pa operá e mucha apesar di obhesion dje mama. 

Recordatorio Hardin di 


Rosa pa Mama Maria 


DIASABRA awor dia 7 di maart t’e 


Hardiii di rosa 



pa Mama Maria 


A,^ra 

^04Hc & 

"Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di: 



JulioTromp 

^22-05-1939- t03-03-2020 
Acto di entiero lo wordo anuncia despues. 


prome diasabra di luna. Hardin di 
Rosa pa Mama Maria, pa medio di 
e comunicado aki, kier a recorda tur 
persona cu ta forma parti di Hardin 
di Rosa pa Mama Maria cu diasabra 
awor mester cuminsa resa e misterio 
asigna na nan pa luna di maart. 

Personanan cu ta forma parti di Har- 
din di Rosa pa Mama Maria ta resa un 
misterio di e Santo Rosario tur dia pa 
triumfo di e Curazon Inmaculada di 
Maria y pa combersion di pecadonan. 
Por forma parti di e Hardin di Rosa pa 
Mama Maria como un petalo of como 
coordinador di un rosa. 


^ 

^UHenaJt 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 



Bernardo Flanegin 

"Papa Ben"of"Ben" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan pa compaña nos na 3 Santo Sacrificio di Misa 
na misa Inmaculada Concepcion na Sta. Cruz, diabierna 
6 di maart y diasabra 7 di maart. 

Boso presencia ta altamente aprecia. 


E persona cu ta desea di forma parti 
como un petalo ta compromete pa resa 
un misterio di Santo Rosario tur dia. 

E persona cu ta desea di forma parti 
como coordinador di un rosa ta com- 
promete pa tuma contacto cu e petal- 
onan di e rosa, 20 persona cu ta forma 
e rosa, un bez pa luna y informanan 
cua t’e misterio cu nan mester resa. 

Esaki por wordo haci via telefon, me- 
dionan social p.e. whatsapp, messen- 
ger, via e-mail of personalmente. 
Actualmente tin mas cu 1300 petalo na 
Aruba. Pa mas informacion por tuma 
contacto cu: Noris na cel. # 5930891; 
Jo-Ann na cel. # 5615417. 


Au»ra 








Gradicimento y Invitacion 

Pa medio di esaki famia kier gradici tur esnan cu di un 
manera of otro a mustra nan sosten durante enferme- 
dad, fayecimento y entiero di nos difunto stima: 



Helen Lidiwina Feliciana 


Boso muestra di atencion y cariño ta hopi aprecia y 
tawata un gran sosten y consuelo pa nos. 

Un danki di curason na Edmund Harms Foundation pa 
nan excelente servicio. 


Alaves ta invita pa 3 Santo Sacrificio di misa na Santa 
Filomena na Paradera 

Diabierna 6 di maart 2020 pa 7or di anochi 
Diasabra 7 di maart 2020 pa 7or di anochi 
Diamars 10 di maart 2020 pa 7or di anochi. 

Boso presencia ta altamente aprecia. 

PRESBHTAPA 

MEIMEER ADDONSITO CROES 
YÉRIN CROÉS 


CUMINSANDO DEN LUNA Dl MAART S020 





& 




"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di: 



Sra. Eufrasia AnitaTromp-Tromp 

*08-06-1949- t05-03-2020 
Acto di entiero lo wordo anuncia despues. 









"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Cu dolor na nos curason, pero conforme cu boluntad di 
Señor, nos ta anuncia fayecimento di nos ser stima: 



Sra. MagdalenaTromp-Luydens 

Mihor conoci como"Leen" 
*13-10-1938-t03-03-2020 


Acto di entiero lo wordo anuncia despues 


Awor como un Quiz Show 
nobo ^^Arubanita^' ta bek 
riba Magic 96.5 FM 


E programa conoci riba Magic 96.5 
FM, Arubanita Quiz Show, ta bek den 
aire. A peticion general y cumpliendo 
cu e deseo di varios oyente, a dicidi pa 
trec’e den un forma di entretemimento 
educativo na radio un biaha mas. 

Esaki lo ta durante e siguiente lu- 
nanan, pa celebracion di Dia Nacional 
di Aruba, esta maart y aniversario di 
Magic 96.5 FM na april. 

Sintonisa Magic 96.5 FM tur diahuebs, 
di 6pm-8pm pa disfruta di Arubanita, 
presenta dor di Meneer Addonsito 
Croes y Erin Croes. 

Arubanita, conoci como un parti di 
e programa di Na Drempel di Fin di 
Aña, a gana hopi popularidad entre 
oyentenan. 


E ta un programa interactivo caminda 
mester contesta preguntanan tanto 
di Aruba como internacional, pregun- 
tanan educativo, y tambe charada pa 
laga oyentenan pensa. Famia y amis- 
tadnan ta reuni durante e programa 
y disfruta di e preguntanan pa kibra 
cabes. 

Un danki special ta bay n’e patrosi- 
nadornan cu ya a pone confiansa 
den Arubanita y asina haci’e posibel. 
Magic 96.5 FM ta invita un y tur pa 
sintonisa Arubanita tur diahuebs pa 
un rato ameno y alabes participa pa 
gana premionan fabuloso, manera gift 
cards, cash y mucho mas. Sigui Magic 
96.5 FM riba Facebook pa keda in- 
forma di cualkier update di Arubanita 
Quiz Show. 


Riba rol di awe 

Corte di Prome Instancia 
lo trata awe dos caso di 
violacion di menor di edad 


Horario 

Sospechoso 

Acto Castigabel 

08.15 

A.I.D. 

Uitspraak. 

08.30 

P.A.M. 

M. ta wordo acusa di violacion di un persona bao 16 aña 

di edad riba 24 di april 2019. 

09.30 

O.T.T. 

T. ta wordo aeusa di violaeion di un persona bao 16 aña 
di edad riba 3 di augustus 2019. 

10.15 

J.S.C. 

I. A.F.T. 

J. F.J.H. 

C. y F.T. y J.H. ta wordo acusa di a viola ley di droga na 

añanan 2018 y 2019. 

11.15 

R.G.StJ. 

St.J. ta wordo aeusa di ladronieia eu violencia riba 17 di 

augustus 2019 y posesion di arma di candela riba 28 di 
oktober 2019. 

Mainta 


E unico corant GRATIS 


Abona awo 

Manda un e-mail na: 
Noticiaiiawemainta.com 
ij sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebopK 
www.facebooK.com/awemainta 




Subi riba nos website 


www.awemainta.com 


AWEMainta connpletannente 

DIGITAL 


















